**Velkommen til Skedsmoskolen**

Vi ønskjer (namnet og fødselsdatoen til barnet) velkommen til skolestart i Skedsmoskolen hausten 2016. I dette brevet får de informasjon om kva som skjer fram mot skolestart.

**Kva skole skal barnet dykkar begynne på?**

Den folkeregistrerte adressa til barnet høyrer til (namnet på skolen) skole, og barnet har rett til skoleplass her.

**Innmelding til skolen**

Det første de må gjere, er å melde barnet inn i skolen. Det gjer de ved å fylle ut digitalt innmeldingsskjema på [www.skedsmo.kommune.no/skoleinnmelding](http://www.skedsmo.kommune.no/skoleinnmelding) innan 31. januar.

Dersom de skal flytte før skolestart eller barnet skal begynne på ein privatskole, treng de ikkje å sende innmeldingsskjema. Men vi ber om at de informerer skolen om dette i e-post eller brev.

**Besøksdag og informasjonsmøte**

I mai/juni kjem skolen og SFO til å ha ein besøksdag for barnet. Det blir også halde eit informasjonsmøte for foreldre. Då får de høve til å bli kjende med skolen og dei tilsette før skolestart. De får tilsendt invitasjon i april/mai.

**Skolefritidsordning (SFO)**

Søknadsfristen til SFO er 1. mars. Alle som ønskjer det, får plass i SFO på den skolen dei skal gå på. Informasjon om korleis de søkjer, finn de på [www.skedsmo.kommune.no/finnsfo](http://www.skedsmo.kommune.no/finnsfo). Her finn de også informasjon blant anna om opningstider, betaling og oppseiing.

**Musikk- og kulturskolen**

Musikkskolen har aktivitetsgrupper med musikk, dans og teaterleik for elevar på 1. trinn. Gruppene blir haldne på SFO i SFO-tida og er opne for alle. Meir informasjon om prisar og påmelding finn de på [www.skedsmo.kommune.no/musikkskolen](http://www.skedsmo.kommune.no/musikkskolen).

**Regelverket for tildeling av skoleplass**

Elevar har rett til å gå på den skolen i nærmiljøet som dei høyrer til. Det er bestemt i opplæringslova § 8-1 første ledd og Skedsmo kommunes *forskrift om områder for skoletilhørighet*. Forskrifta finn de på [www.skedsmo.kommune.no/skoletilhorighet](http://www.skedsmo.kommune.no/skoletilhorighet).

**Meir informasjon**

Det er mogleg å søkje om skoleplass på ein annan skole i kommunen enn den barnet høyrer til. Søknadsfristen er1. april. De finn meir informasjon om skoletilhøyrsle og skolebyte på [www.skedsmo.kommune.no/skolebytte](http://www.skedsmo.kommune.no/skolebytte). Her finn de også kart over skolekretsar og elektronisk søknadsskjema for skolebyte.

Dersom de har fleire spørsmål de ikkje finn svar på, er de også velkomne til å ta kontakt med skolen på telefon \*\*\*\*\*\*\*\* eller e-post \*\*\*\*\*@skedsmo.kommune.no.

Med vennleg helsing

rektor